MAGES (syarikat)

, sebelumnya , adalah pembangun permainan video jepun dan label rekod untuk permainan video dan muzik anime . Ia ditubuhkan pada 6 April 2005 selepas Chiyomaru Shikura meninggalkan Scitron untuk mengasaskan syarikat tersebut sebagai pengarah eksekutif, jawatan yang disandangnya hingga kini. Syarikat ini dibahagikan kepada dua bahagian, 5pb. Games untuk pembuatan permainan video, dan 5pb. Records selaku label rekod. Ia pernah menjadi sebahagian subsidiari TYO Group sehingga Shikura membeli segala hakcipta dari TYO Group pada April 15, 2009. Shikura berkongsi pemilikan 5pb. bersama AGOne, ahli gabungan Dwango Japan. Warga kerja termasuklah penulis senario Naotaka Hayashi, artis lukisan Yukihiro Matsuo, dan produser Tatsuya Matsuhara.

Pada April 2011, sekumpulan syarikat yang terdiri daripada Arkray, Seed Project, Dwango Creative School, Animelo Summer Life, 5pb. Record, dan 5pb. Games digabungkan di bawah syarikat induk Mages. Inc. diketuai oleh pengarah eksekutif Chiyomaru Shikura.  Pada Julai 2019, Mages telah diperoleh oleh studio konsep Shikura Chiyomaru Studio, dengan matlamat untuk menjadi lebih fleksibel dan pantas dalam membuat keputusan sebagai sebuah syarikat yang bebas daripada syarikat induk mereka Dwango dan daripada kumpulan Kadokawa. Dengan itu, walaupun Mages tidak lagi menjadi sebahagian daripada Kumpulan Kadokawa berikutan pembelian pengurusan, ia masih menjangka mengekalkan hubungan baik yang sama dengan kumpulan yang dimilikinya setakat ini. Seiring dengan pembelian ini, syarikat ini berhasrat untuk mengukuhkan penjenamaannya dengan menyatukan jenama 5pb. menjadi Mages. 

Pada Mac 2020, Colopl memperoleh Mages daripada Chiyomaru Studio dengan harga ¥1.612 bilion (kira-kira AS$14.92 juta).

Artis 
Sebelum ini dipanggil 5pb. Records, sejak 2019 jenama ini tidak wujud lagi, dengan jenama Mages menjadi satu-satunya jenama yang digunakan untuk kesemua urusan.

Permainan video 
5pb. Games adalah bahagian Mages, yang menguruskan hal pembangunan permainan video . Jenama itu pada asalnya dinamakan Five Games Kid, atau ringkasnya 5gk., tetapi nama itu ditukar pada Disember 2007 untuk berpadanan dengan nama label rekod 5pb., 5pb. Records. Sebahagian daripada pembangun 5pb. Games tiba dari KID, Tonkin House dan Scitron, seperti Takeshi Abo pada Disember 2006. Sejak 2019, jenama 5pb. Games tidak lagi digunakan, dengan jenama Mages menjadi satu-satunya jenama yang digunakan untuk segala urusan berkaitan.

Chiyomaru Studio 
Chiyo St. Inc., menjalankan perniagaan sebagai  , adalah studio konsep multimedia yang diketuai oleh Chiyomaru Shikura,  wakil pengarah dan presiden Mages.  Syarikat ini yang pada asalnya dinamakan  , diasaskan secara berasingan daripada Mages untuk tujuan mengurus hak cipta kepada projek media yang diusahakan Shikura, termasuk francais Science Adventure dan siri novel Occultic;Nine, dan untuk mencipta cerita untuk digunakan dalam pelbagai media.  Pada Julai 2019, Chiyomaru Studio membuat pembelian pengurusan Mages, memperoleh semua saham yang dipegang oleh bekas syarikat induknya Dwango;  pada tahun berikutnya, Chiyomaru Studio menjual semua saham Mages kepada Colopl. 

Walaupun kerja konsep dilakukan oleh Chiyomaru Studio, mereka bekerjasama dengan Mages untuk membangunkan permainan video menggunakan konsep-konsep tersebut, dan juga dengan Kadokawa Corporation untuk mencetak buku dan menghasilkan anime dan manga.  Studio ini juga disertai kakitangan dari Mages, yang berkomunikasi melalui pemesejan segera ; setakat 2015, Shikura adalah satu-satunya kakitangan di lokasi. 

Harta intelek baharu pertama yang dibangunkan oleh Chiyomaru Studio, bukan berdasarkan karya Shikura sebelum ini, adalah permainan video Anonymous;Code, yang dibangunkan bersama dengan bahagian permainan video Mages, 5pb. Games,   dan sekali bersama dengan Occultic;Nine, sebahagian francais media yang tajuk kerjanya dikenali sebagai Science Visual Novel .   Chiyomaru Studio juga telah membangunkan permainan Science Adventure iaitu Robotics;Notes DaSH .  Sejak 2017, studio itu menganjurkan acara muzik secara langsung di mana mereka turut mengumumkan kemas kini mengenai projek media mereka, yang dipanggil "Chiyo-ST Live".  
Syarikat pembangunan permainan video
Penerbit permainan video
Syarikat permainan video Jepun
Syarikat anime
Rencana yang mengandungi teks bahasa Jepun